ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«----» -------ի 2023 թվականի N -----Ն

**մթնոլորտային օդՆ ԱՂՏՈՏՈՂ (ՎՆԱՍԱԿԱՐ) ՆյՈՒԹԵՐԻ ԱՐՏԱՆԵՏՈՒՄՆԵՐԻ պետական հաշվառման ԵՎ ՀԱՇՎԱՌՄԱՆ ՎԵՐԱԲԵՐՅԱԼ ՏԵՂԵԿԱՏՎՈՒԹՅԱՆ ԱՄՓՈՓՄԱՆ, ՎԵՐԼՈՒԾՄԱՆ ԵՎ ԱՐԽԻՎԱՑՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով «Մթնոլորտային օդի պահպանության մասին» 1994 թվականի հոկտեմբերի 11-ի ՀՕ-121 օրենքի 5-րդ հոդվածի 1-ին մասի 5-րդ կետը և 15-րդ հոդվածը՝ Կառավարությունը որոշում է.

1.Հաստատել մթնոլորտային օդն աղտոտող (վնասակար) նյութերի արտանետումների պետական հաշվառման և հաշվառման վերաբերյալ տեղեկատվության ամփոփման, վերլուծման և արխիվացման կարգը՝ համաձայն հավելվածի:

2.Սույն որոշումն ուժի մեջ է մտնում 2024 թվականի հուլիսի 1-ից։

Հավելված

ՀՀ կառավարության 2023 թվականի

«------» -------- ի N--------Ն որոշման

**ԿԱՐԳ**

**մթնոլորտային օդՆ ԱՂՏՈՏՈՂ (ՎՆԱՍԱԿԱՐ) ՆյՈՒԹԵՐԻ ԱՐՏԱՆԵՏՈՒՄՆԵՐԻ պետական հաշվառման ԵՎ ՀԱՇՎԱՌՄԱՆ ՎԵՐԱԲԵՐՅԱԼ ՏԵՂԵԿԱՏՎՈՒԹՅԱՆ ԱՄՓՈՓՄԱՆ, ՎԵՐԼՈՒԾՄԱՆ ԵՎ ԱՐԽԻՎԱՑՄԱՆ**

1. Սույն Կարգով կարգավորվում են անշարժ աղբյուրներից մթնոլորտային օդն աղտոտող (վնասակար) նյութերի արտանետումների պետական հաշվառման հետ կապված հարաբերությունները:

2. Մթնոլորտային օդն աղտոտող (վնասակար) նյութերի արտանետումների պետական հաշվառման հիմնական խնդիրը մթնոլորտային օդն աղտոտող (վնասակար) նյութերի արտանետումների աղբյուրներ ունեցող օբյեկտների, մթնոլորտ արտանետվող նյութերի բաղադրության և քանակների որոշումն է:

3. Մթնոլորտային օդն աղտոտող (վնասակար) նյութերի արտանետումների պետական հաշվառումը պետք է ապահովի մթնոլորտային օդի որակի կառավարման համար անհրաժեշտ տվյալների բազայի ստեղծում և վարում, ինչն անհրաժեշտ է`

1. մթնոլորտային օդի պահպանության նկատմամբ պետական վերահսկողություն իրականացնելու,
2. սոցիալ-տնտեսական զարգացման ծրագրերի շրջանակներում մթնոլորտային օդի պահպանության վերաբերյալ նախագծերի մշակման,
3. մթնոլորտային օդն աղտոտող (վնասակար) նյութերի սահմանային թույլատրելի արտանետումների նորմատիվների մշակման,
4. մթնոլորտային օդն աղտոտող (վնասակար) նյութերի արտանետումների կարգավորման,
5. բնակավայրերի տեղաբաշխման և զարգացման համապատասխան նախագծային փաստաթղթերի մշակման,
6. մթնոլորտային օդի որակի վրա ազդող օբյեկտների նախագծման և տեղաբաշխման,
7. մթնոլորտայն օդն (աղտոտող) վնասակար նյութերի արտանետումների համար բնապահպանական հարկի հաշվարկի,
8. միջազգային պարտավորությունների կատարման,
9. մթնոլորտային օդի որակի փոփոխությունների կանխատեսման,
10. Հայաստանի Հանրապետության օրենսդրությամբ նախատեսված դեպքերում՝ այլ կարիքների համար:

4. Պետական հաշվառման ենթակա են այն իրավաբանական անձինք և ձեռնարկատիրական գործունեությամբ զբաղվող ֆիզիկական անձինք, որոնց գործունեության հետևանքով առաջացող աղտոտող (վնասակար) նյութերի արտանետումների առավելագույն նախագծային ցուցանիշների հիման վրա հաշվարկված ՕՊՕ-ն տարեկան կտրվածքով գերազանցում է երկու հարյուր միլիոն խորանարդ մետր չափանիշը, որը հաշվարկվում է հետևյալ բանաձևով.

|  |  |  |  |  |  |  |
| --- | --- | --- | --- | --- | --- | --- |
| ՕՊՕտարեկան | = | n | Աi  ՍԹԿi | > | 200 մլն խոր. մ/տարի, |  |
| ∑ |  |
| i |  |

որտեղ`

1)ՕՊՕտարեկան-ը օդի պահանջվող օգտագործումն է` տարեկան կտրվածքով,

2)Աi-ն i-րդ նյութի տարեկան առավելագույն արտանետումն է` ըստ լիազոր մարմնի կողմից հաստատված սահմանային թույլատրելի արտանետումների նորմատիվների նախագծի կամ տեխնոլոգիական ռեգլամենտի` մգ/տարի,

3)ՍԹԿi-ն i-րդ նյութի միջին օրական սահմանային թույլատրելի կոնցենտրացիանն է` մգ/խոր.մ:

5. Պետական հաշվառումն իրականացնում է շրջակա միջավայրի պահպանության ապահովման բնագավառում պետական կառավարման համակարգի մարմինը (այսուհետ՝ լիազոր մարմին)՝ համապատասխան տարեկան վարչական վիճակագրական հաշվետվությունների տվյալների հիման վրա:

6. Վարչական վիճակագրական հաշվետվությունը ներկայացվում է էլեկտրոնային միասնական հարթակ՝ մինչև հաշվետու տարվան հաջորդող տարվա փետրվարի 25-ը:

7. Մթնոլորտային օդն աղտոտող (վնասակար) նյութերի արտանետումների տարեկան վարչական վիճակագրական հաշվետվությունների ձևերը և դրանք լրացնելու վերաբերյալ հրահանգները հաստատում է լիազոր մարմնի ղեկավարի հրամանով։

8. Պետական հաշվառման ենթակա մթնոլորտային օդն աղտոտող (վնասակար) նյութերի արտանետումների աղբյուրներ ունեցող իրավաբանական անձանց և ձեռնարկատիրական գործունեությամբ զբաղվող ֆիզիկական անձանց տվյալները, ինչպես նաև արտանետումների բաղադրությունը և քանակը հավաքագրվում են: Հավաքագրված տվյալները վերլուծվում են՝ ստուգվում է դրանց հավաստիությունը, համաձայն սույն կարգի 12-րդ կետում նշված հաշվարկային մեթոդների, և համադրելիությունը՝ համեմատելով արտանետումների տվյալներն ըստ հաշվետու տարիների: Վերլուծված տվյալներն ամփոփվում են և սահմանված ժամկետում ներկայացվում են վիճակագրական կոմիտե։ Ամփոփ տվյալները պահպանվում են էլեկտրոնային տարբերակով լիազոր մարմնի կազմում գործող մասնագիտացված կառույցի կողմից։

9. Տարեկան վարչական վիճակագրական հաշվետվությունների տվյալների հիման վրա կազմվում է մթնոլորտային օդի վրա վնասակար ներգործություն ունեցող պետական հաշվառման ենթակա գործող կազմակերպությունների ցանկը, որը հաստատում է լիազոր մարմինը՝ համաձայնեցնելով մթնոլորտային օդի պահպանության ոլորտում վերահսկողություն իրականացնող տեսչական մարմնի հետ: Ցանկը վերանայվում է ամեն տարի և ներկայացվում հաստատման մինչև հուլիսի 1-ը:

10. Մթնոլորտային օդն աղտոտող (վնասակար) նյութերի արտանետումների անշարժ աղբյուրներ ունեցող նոր, վերակառուցվող և ընդլայնվող իրավաբանական անձինք և ձեռնարկատիրական գործունեությամբ զբաղվող ֆիզիկական անձինք մինչև գործարկումը լիազոր մարմնին ներկայցնում են անշարժ աղբյուրներից աղտոտող (վնասակար) նյութերի արտանետումների առավելագույն նախագծային ցուցանիշների հիման վրա հաշվարկված օդի պահանջվող օգտագործման մասին տեղեկանք՝ համաձայն Ձև 1-ի։

11. Մթնոլորտային օդն աղտոտող (վնասակար) նյութերի արտանետումների աղբյուրներ ունեցող պետական հաշվառման ենթակա իրավաբանական անձի և ձեռնարկատիրական գործունեությամբ զբաղվող ֆիզիկական անձի կողմից սահմանված կարգով և ժամկետներում վարչական վիճակագրական հաշվետվությունը չներկայացնելու դեպքում՝ լիազոր մարմինն այդ մասին ծանուցում է մթնոլորտային օդի պահպանության ոլորտում վերահսկողություն իրականացնող տեսչական մարմնին՝ օրենքով վերապահված իրավասութունների շրջանակներում անհրաժեշտ գործառույթներ իրականացնելու համար:

12. Պետական հաշվառման ենթակա մթնոլորտային օդն աղտոտող (վնասակար) նյութերի արտանետումների աղբյուրներ ունեցող իրավաբանական անձը և ձեռնարկատիրական գործունեությամբ զբաղվող ֆիզիկական անձը տարեկան վարչական վիճակագրական հաշվետվությունը լրացնելու ժամանակ վնասակար նյութերի քանակները և բաղադրությունը հաշվարկում են՝ սահմանային թույլատրելի արտանետումների (ՍԹԱ) նախագծի առկայության դեպքում, համաձայն այն մեթոդաբանության, որը օգտագործվել է ՍԹԱ նախագծում արտանետոումների հաշվարկման համար, իսկ հաշվառման ենթակա ՍԹԱ նախագիծ չունեցող իրավաբանական անձանց և ձեռնարկատիրական գործունեությամբ զբաղվող ֆիզիկական անձանց համար՝ համաձայն Եվրոպայում մեծ հեռավորությունների վրա օդի աղտոտիչների տարածման դիտարկումների և գնահատման համատեղ ծրագրի և Եվրոպայի շրջակա միջավայրի գործակալության արտանետումների հաշվառման ձեռնարկի։

13. Վարչական վիճակագրության վարմանն առնչվող՝ սույն կարգում չնշված այլ հարաբերությունները կարգավորվում են «Պետական վիճակագրության մասին» Հայաստանի Հանրապետության օրենքով և դրա հիման վրա ընդունված համապատասխան ենթաօրենսդրական ակտերով:

Ձև 1

ՏԵՂԵԿԱՆՔ

ԱՆՇԱՐԺ ԱՂԲՅՈՒՐՆԵՐԻՑ ՄԹՆՈԼՈՐՏԱՅԻՆ ՕԴՆ ԱՂՏՈՏՈՂ (ՎՆԱՍԱԿԱՐ) ՆՅՈՒԹԵՐԻ ԱՐՏԱՆԵՏՈՒՄՆԵՐԻ ԱՌԱՎԵԼԱԳՈՒՅՆ ՆԱԽԱԳԾԱՅԻՆ ՑՈՒՑԱՆԻՇՆԵՐԻ ՀԻՄԱՆ ՎՐԱ ՀԱՇՎԱՐԿՎԱԾ ՕԴԻ ՊԱՀԱՆՋՎՈՂ ՕԳՏԱԳՈՐԾՄԱՆ (ՕՊՕ) ՄԱՍԻՆ

(իրավաբանական անձի կամ ձեռնարկատիրական գործունեությամբ զբաղվող ֆիզիկական անձի անվանումը, իրավաբանական հասցե)

ՕՊՕ-ի հաշվարկ

|  |  |  |  |  |  |  |
| --- | --- | --- | --- | --- | --- | --- |
| ՕՊՕտարեկան | = | n | Աi  ՍԹԿi |  | , |  |
| ∑ |  |
| i |  |

որտեղ`

**Աi-ն** i-րդ նյութի տարեկան առավելագույն արտանետումն է` տեխնոլոգիական ռեգլամենտի` մգ/տարի,

**ՍԹԿi-ն** i-րդ նյութի միջին օրական սահմանային թույլատրելի կոնցենտրացիանն է` մգ/խոր.մ:

**ԱՆՇԱՐԺ ԱՂԲՅՈՒՐՆԵՐԻՑ ԱՂՏՈՏՈՂ (ՎՆԱՍԱԿԱՐ) ՆՅՈՒԹԵՐԻ ԱՐՏԱՆԵՏԵՄՆԵՐ**

|  |  |  |
| --- | --- | --- |
| Աղտոտող (վնասակար) նյութի անվանումը | Արտանետման քանակը,մգ/տարի | ՕՊՕ  մլն.խոր.մ/տարի |
|  |  |  |
|  |  |  |
|  |  |  |
|  |  |  |
| Ընդամենը՝ |  |  |